
Ollelh - Al-Moududi 


Pendahuluan 


Dengan nama Allah yang pemurah lagi mengasihani. Segala puji tertentu 
bagi Allah, dan sejahtera ke atas seluruh hambaNya yang terpilih. 

Sebelum saya masuk kepada tajuk yang hendak saya sampaikan kepada 
saudara-saudara, sukalah saya melahirkan perasaan gembira yang tersemat di 
hati saya. Apa yang saya lihat di seluruh universiti dan pusat-pusat pengajian di 
dunia Islam, bahkan di setengah-setengah dunia bukan Islam, wujudnya 
kumpulan pemuda Islam yang beriman penuh dengan 'akidah Islam, menyedari 
tanggungjawab mereka sebagai orang Islam dan sanggup mengorbankan 
sepenuh tenaga mereka untuk menegakkan semangat Islam di pusat-pusat 
pengajian tinggi tersebut. 

Gejala ini patut sangatlah mendapat sanjungan, penghargaan dan 
sambutan dari orang yang mempunyai perasaan tulus ikhlas kepada dunia 
Islam, kerana Allah dengan kemurahanNya telah mengurniakan kepada 
umatnya yang lemah ini pemuda-pemuda yang tahu akan tanggungjawab. 
Mereka ini menunaikan tanggungjawab itu secara aktif dengan penuh kesedaran 
di pusat-pusat pengajian tinggi dalam semua bidang pendidikan, sekalipun 
sistem pendidikan di seluruh dunia Islam sekarang ini dikuasai oleh cara berfikir 
dan tradisi barat. 

Adapun tajuk yang ingin saya sampaikan di sini ialah: Apakah peranan 
yang harus dimainkan oleh pemuda, khususnya pelajar-pelajar dalam membina 
masa depan dunia Islam? 

Keadaavi da ia i/w-asal nh ya i/vg 

Sebelum itu saudara-saudara patutlah percaya bahawa perbualan saya ini 
saya tujukan kepada semua pelajar di seluruh dunia Islam; iaitu satu kawasan 
dunia yang telah menyerah kalah kepada fikiran dan tamadun barat setelah 
merengkok secara langsung beberapa lama di bawah penindasan mereka. Setiap 
cabang kehidupan mereka yang antaranya ialah pelajaran dan pendidikan 
membayangkan teori-teori dan sistem yang diterima dari barat. 

Sesungguhnya segala keadaan dan corak hidup yang ada di seluruh 
dunia Islam pada hari ini adalah sama. Kerana itu para pelajar di dunia Islam 
menghadapi problem yang sama. 


\A.mat \sXam d(A\A, bu.tefliA,iAAjfl ia \s,lam 

Perkara kedua yang harus saudara-saudara berikan perhatian, bahawa 
bukanlah maksud saya dengan NEGERI-NEGERI ISLAM itu sempadan- 
sempadan negerinya yang memanjang, bukit bukaunya yang mengawan, 
sungai-sungainya yang tenang atau air terjunnya yang menjunam. Apa yang 
saya maksudkan ialah penduduknya yang hidup dalam kawasan-kawasan yang 
berkenaan. 

Adalah diketahui bahawa manusia itu sentiasa terdedah kepada 
kemusnahan. Setiap orang ada ajalnya yang sudah ditetapkan. Oleh itu 
hendaklah kita memindahkan dengan amanah, suci dan jujur segala apa yang 
kita warisi daripada orang terdahulu dari kita kepada generasi akan datang 
sekiranya kita ingin melihat segala tamadun dan kebudayaan kita kekal di 
negeri-negeri itu. Bukan ini saja, bahkan kita mesti memupuk supaya generasi 
akan datang sanggup memikul amanah yang berat ini dengan penuh 
kemampuan dan kesedaran, agar mereka juga berkesanggupan memindahkan, 
amanah itu kepada generasi-generasi yang berikutnya. 


tta\zl\zat \ztmus,\A,aV\a\A umat 


Sesungguhnya umat-umat yang telah lenyap tanpa meninggalkan kesan 
itu bukanlah ertinya lenyap dari dunia ini, tetapi sebenarnya ialah keruntuhan 
kebangsaannya dari alam nyata. Maksud kita apabila kita mengatakan bahawa 
tamadun bangsa BABIL dan FIR'AUN itu telah lenyap, ertinya tamadun bangsa- 
bangsa itu telah hilang ciri-cirinya ditelan zaman. Adapun generasi bangsa Babil 
itu masih membiakkan keturunannya, tetapi identiti kebangsaannya telah 
lenyap. Begitu juga tamadun bangsa Mesir tua masih kekal di muka bumi, tetapi 
tamadun yang dikenali dengan nama Tamadun Fir'aun tidak lagi dilihat 
kesannya. 

Segalanya itu ialah kerana generasi mereka yang silih berganti telah 
hilang kemampuan untuk memindahkan pusaka warisan yang diwarisinya dari 
generasi yang lalu kepada jenerasi yang lahir selepasnya. 

Oleh yang demikian nyatalah bahawa generasi sesuatu bangsa itu apabila 
hiiang identiti kebangsaannya dan hancur ke dalam identiti yang lain tnaka 
itulah ertinya bangsa itu telah lenyap dan musnah. 

Sejarah telah membuktikan bahawa dua belas golongan dari bangsa Israel 
telah hilang dan dunia ini dan tidak ditemui oleh sejarah hingga hari ini. Dalam 
hal ini tidak pula diriwayatkan bahawa mereka telah dibunuh kesemuanya atau 
telah dilenyapkan asal-usulnya dari muka bumi ini untuk selama-lamanya. 
Sebenarnya apa yang dimaksudkan dalam hal ini ialah kesedaran keisraelan 
telah lenyap dari golongan itu dan kesedaran itu tidak berpindah kepada 
generasi-generasi yang lahuselepas mereka. Apabila lenyap sifat keisraelan dan 
tamadun keisraelan tadi lalu meresaplah ia ke dalam bangsa-bangsa lain di 
dunia ini hingga anak cucu mereka sendiri tidak mengetahui yang mereka itu 
berketurunan Israel. 

Dari sini nyatalah bahawa hidup dan kekalnya sesuatu bangsa itu adalah 
bergantung kepada sikap ingin menyediakan generasi akan datangnya supaya 
meraka berkemampuan memelihara identiti kebangsaannya. Mungkin inilah 
tajuk penting yang hendak saya terangkan dengan jelas kepada saudara semua. 

KewfljlpfliA, m.eHA.tiA.dflhfefliA, -perbendaharaan tawtaduiA, -pada 
geiMrasi ateam, datang 

Sesungguhnya bumi yang saudara-saudara hidup di atasnya ini telah pun 
diteroka oleh orang-orang yang terdahulu dari saudara supaya tamadun Islam 
dapat bertapak di atasnya, supaya dikuatkuasakan pelaksanaan peraturan- 
peraturan hidup yang mereka anuti dan supaya diperintah oleh undang-undang 
yang dianggap benar dan peraturan-peraturan sistem kerja yang mereka fikirkan 
baik. 

Perlu kita ingat bahawa kekalnya generasi Islam adalah bergantung 
penuh di atas usaha generasi yang akan datang untuk memindahkan tamadun 
Islam dalam bentuk hidayah ketuhanannya yang kita warisi dari nenek moyang 
kita yang mulia dan yang telah membezakan kita dari bangsa-bangsa lain di 
dunia. 

Sudah pasti bahawa setiap orang Islam tidak akan kekal, tetapi umat 
Islam boleh kekal sepanjang masa, dengan syarat ada kemampuan yang 
diperlukan dalam setiap peringkat masa untuk memindahkan perbendaharaan 
tamadun kepada generasi yang akan datang. Pemindahan ini hendaklah sentiasa 
berjalan dalam setiap pertukaran generasi. 

Sekiranya kita tidak sanggup mengekalkan sifat-sifat istimewa tamadun 
yang membezakan umat kita itu, dan generasi muda kita pula tercekup dengan 
tamadun asing, katakan tamadun Amerika umpamanya, lalu terpengaruh 
dengannya dan terbentuk dengan acuannya tidak lagi dengan acuan tamadun 
Islam, maka lambat laun bumi ini akan bertukar menjadi bumi Amerika. 

Ya, generasi Islam akan tinggal di bumi itu, tetapi ianya dibentuk dengan 
acuan Amerika yang menandakan tamadun Islam tidak lagi kekal di atas bumi 
yang dikhususkan untuk umat Islam. Itulah yang menandakan kekalnya 
tamadun lain yang menghapuskan identiti kebangsaan kita atau dengan lebih 
tepat identiti keislaman kita. 

Maka hendaklah saudara-saudara mengamati kedudukan masalah yang 
dihadapi oleh pelajar-pelajar ini dan memahami bagaimana penting peranan 
masalah ini dalam sejarah. 

Masalah ini tidaklah merupakan masalah pelajaran semata-mata, bahkan 
ianya juga menjadi masalah yang mempunyai hubungan langsung dengan 
adanya identiti Islam dan juga dianggap menjadi masalah hidup mati identiti itu 
secaia terus menerus. 

Hidup kita tidak akan kekal sebagai satu umat Islam melainkan apabila 
kekalnya anak-anak muda kita yang sedang melalui peringkat pembentukan dan 
persediaan di pusat-pusat pengajian dan pendidikan. Kekal dalam erti 
berpegang teguh dengan tamadun Islam, mengibarkan benderanya serta 
menyeru kepadanya. 

v>uu oara LciA,tu.fe 'perbeiA.ciaharaaiA, tamadun. 

Tujuan ini tidak akan terlaksana melainkan dengan dua jalan. 

jalan pertama: Pelajar-pelajar sendiri hendaklah bergerak 

melaksanakannya. 

Jalan kedua: Pemerintah hendaklah merangka polisi pelajaran dan 
pendidikan yang boleh mencapai kepada tujuan ini. Sekarang saya terangkan 
secara ringkas berhubung dengan kedua-kedua cara tersehut. 


jaiaiA Lja ia, 0 te>iu.su.s bagi pelajar 

Pelajar-pelajar yang sedang berada di universiti-universiti dan fakulti- 
fakulti tentulah sudah besar, matang, mempunyai kesedaran dan boleh 
membezakan di antara buruk dan baik. Begitu juga pelajaran yang diterimanya 
membolehkan mereka mengetahui identiti mereka jika mereka mahu dan juga 
membolehkan mereka maju ke hadapan jika mereka bergerak. 

Segala kerumitan dalam hal ini bukanlah menjadi beban kerajaan semata- 
mata, bahkan menjadi tanggungjawab pelajar-pelajar juga. Pelajar-pelajar adalah 
muda-muda belaka. Mereka hendaklah menyedari secara sungguh-sungguh 
bahawa mereka adalah orang Islam yang dijemput untuk hidup di atas muka 
bumi ini dengan cara hidup yang bercorak Islam. Hal ini memastikan diri 

mereka bersemarak dengan api cinta untuk mengetahui apakah sistem yang 
menjamin hidup mati mereka dan apakah sifat-sifat nyata yang membezakan 
umat Islam, iaitu sifat-sifat yang mesti ada untuk hidup mati identiti Islam. 


Pyii/usip-ptmstp utavua Islam, 

Hakikat Islam dan prinsipnya ialah akidah tauhid, kerasulan dan beriman 
dengan hari kiamat. Maka wajiblah bagi setiap orang Islam mengetahui asas 
yang tiga ini. Patut juga ia mengetahui bahawa prinsip-prinsip ini apabila 
diresapi oleh perasaan syak atau apabila ia lemah maka ianya tidak boleh hidup 
lagi di dunia ini di bawah lindungan tamadun Islam. 

Apa saja bentuk syak dan kelemahan yang menembusi akidah-akidah ini 
dan asas-asas hakikat Islam, ianya akan memupuskan tamadun Islam hingga ke 
akar umbinya. Sesudah itu bumi ini bukan lagi bumi Islam jika sekiranya 
tamadun Islam tidak ada di situ. Begitu juga tamadun Islam tidak akan kekal di 
dunia ini jika tidak diteraskan atau disokong oleh tiga prinsip tersebut. 


PeiA,tliA,0iA,y« \zuas,a tee arah m,eiA,0«wasl pm/tslp- 

ptmslp itu 

Sesungguhnya apa yang patut diberi perhatian yang lebih berat dari yang 
lain ialah bahawa pelajar-pelajar yang mempunyai kesedaran keislaman 
hendaklah bangun menentang segala gerakan anti Tuhan dan fahaman 
kebendaan yang bergerak untuk mengabui atau meragu-ragukan akidah Islam 
serta melemahkan orang yang beriman kepadanya. Dengan itu mereka tidak 
akan menentang segala gerakan yang bertujuan menghapuskan akidah-akidah 
ini dan menghalangnya dari bertapak di kalangan mereka. 

Pelajar-pelajar harus menentang gerakan tersebut dengan apa cara 
sekalipun demi menjaga hidup mati identiti Islam di muka bumi ini. Perlu 
diketahui bahawa orang yang menimbulkan keraguan ke dalam fikiran orang 
ramai tentang akidah di bumi Islam ini, maka dia bukan saja melakukan dosa 
kufur atau murtad, bahkan ia telah melakukan pengkhianatan yang maha 
dashyat terhadap hak bumi Islam dan juga ia berniat mencabutnya hingga ke 
akar umbinya. 

Ini adalah satu hakikat yang mesti disematkan di hati saudara-saudara 
semua. Jika ada di antara saudara-saudara yang mencuaikan perkara ini maka 
hendaklah beri peringatan akibat-akibat masa akan datang. Dengan demikian 
tidaklah dibiarkan fikiran-fikiran yang merosakkan dan prinsip-prinsip anti 
Tuhan itu tumbuh subur di pusat-pusat pengajian tinggi, di universiti-universiti 
atau di sekolah-sekolah dalam negara-negara Islam. Dengan demikian juga 

dapatlah dielakkan dari tersebarnya falsafah-falsafah yang merosakkan prinsip 
asasi Islam dan yang mengkaburkannya yang sudah tentu membuahkan hasil- 
hasilnya yang tidak diingini. 


PeiAtiiA^yiija berpegang dt iA,0tip citehUite (sl am. daiA, tam,adu.iA,iAya 

Perkara kedua yang wajib diberi perhatian oleh saudara-saudara kita 
pelajar-pelajar muda ialah mereka patut menyedari bahawa perjuangan hidup 
mati kita bukan saja bergantung kepada akidah Islam, bahkan bergantung juga 
kepada akhlak dan nilai-nilai Islam, kerana adanya hubungan yang rapat antara 
akidah dan akhlak, bahkan wujudnya salah satu darinya memestikan adanya 
yang satu lagi. Sesungguhnya akidah Islamlah yang memestikan kita berpegang 
dengan akhlak dan nilai-nilai yang tertentu. 

Apa yang dapat dilihat sejak zaman berzaman bahawa pusat-pusat 
pengajian tinggi kita telah melalaikan asuhan akhlak di kalangan pelajar-pelajar. 
Bahkan yang lebih teruk lagi ialah pusat-pusat pengajian tinggi itu telah 
bersungguh-sungguh menabur benih-benih pengetahuan yang bertentangan 
dengan nilai Islam serta bercanggah dengan segala prinsip akhlak Islam. 

Patutlah kita ingat bahawa akhlak dan nilai-nilai yang menjadi teras 
kebangkitan umat barat tidaklah dapat kita jadikan asas kebangkitan kita, 
bahkan kita tidak dapat bangun, maju dan berkuasa melainkan setelah kita 
menerima prinsip-prinsip akhlak yang telah disediakan kepada kita oleh Islam, 
Allah dan rasulnya. 

Orang barat boleh berkorban dengan diri dan hartanya untuk 
mempertahankan tanahaimya dengan keadaan ia hidup sebagai seorang gila, 
menari dan mabuk arak serta melakukan segala perkara kejahatan dan 
keruntuhan akhlak, kerana falsafah kebendaan yang menjadi pegangan mereka 
tidak menegah itu semua. Tetapi orang Islam mengetahui bahawa semua 
perkara tersebut dilarang oleh Allah dan rasulnya tidaklah boleh mengikuti cara 
hidup sebegitu dan tidak boleh memilih kebudayaan bentuk sedemikian kecuali 
setelah mereka berpaling tadah dari asas-asas pelajaran Islam. 

Sesungguhnya disisi orang barat, apabila mereka melakukan perkara- 
perkara tersebut, tidaklah bertentangan dengan prinsip-prinsip akhlak dan nilai- 
nilai tamadun mereka, tetapi bagi orang Islam, dengan melakukan dosa-dosa itu, 
ia telah meruntuhkan prinsip-prinsip yang menjadi landasan akhlak dan nilai- 
nilai kita. 

Kedudukan orang Islam jika ia minum arak adalah berlainan sekali 
daripada kedudukan orang barat. Soal bahaya akibat arak kepada tubuh dan 
jiwa manusia adalah sama, tidak kira samada ia Islam atau kafir. Oleh kerana 
arak tidak haram di sisi ugama kafir, maka apabila orang kafir meminumnya, ia 

hanya merosakkan tubuh dan jiwanya saja. Adapun akidah dan ugamanya tidak 
terlibat. 

Hal ini berlainan sekali dengan keadaan orang Islam. Orang Islam tidak 
akan melakukan kejahatan itu melainkan apabila jiwanya sudah dirasuk oleh 
perasaan memberontak terhadap Allah dan Rasulnya serta oleh perasaan tidak 
memperhitungkan lagi hari yang akan ditimbang segala kebaikan dan kejahatan. 
Sesudah itu ia tidak akan memadai melakukan satu dosa, bahkan akan 
melampaui kepada dosa-dosa lain dan akan mempersetankan segala ikatan dan 
kewajipan-kewajipan akhlak, hingga pada satu hari kelak tidak ada lagi perkara 
dalam Islam yang patut dihormati dan dimuliakan dan semuanya dihinakannya. 

sejauh m.chn,a bahana tavuadduv^ islam, da Lavu 

t Islam, 

Dari itu saudara-saudara patut menyedari bahawa apabila tamadun 
bukan Islam itu meresapi di kalangan umat Islam maka bahaya dan 
kecelakaannya akan lebih hebat lagi sekiranya ia meresap dikalangan umat 
bukan Islam, kerana kesan buruk yang lahir pada umat-umat bukan Islam 
adalah sama seperti kesan yang menimpa bagi orang-orang lain juga, seperti 
kesan buruk dari orang yang minum arak atau melakukan sesuatu perbuatan 
yang buruk. 

Adapun kita orang-orang Islam, apabila kita melaku dan menuruti 
tamadun sundal itu maka ia melibatkan akidah dan prinsip-prinsip iman, 
menggoyang asas-asasnya, juga melemahkan dasar-dasarnya di hati kita, serta 
menimbulkan bibit memberontak terhadap Allah dan Rasulnya dan mungkin 
menyebabkan keluar dari Ugamanya. 

Apabila sebab-sebab buruk ini timbul maka kita tidak boleh lagi tetap 
mentaati sesuatu peraturan di dunia ini, kerana orang yang patut kita taati dan 
menyerahkan diri kita kepadanya telah pun kita tentangi dia dan kita 
abaikannya. Dengan sebab inilah juga apabila seorang Islam itu mula 
mengingkari hukum-hukum Islam ia tidak akan memadai dengan sekali dua, 
bahkan ia akan terus tergelincir dan mengingkarinya secara berterusan hingga 
tidak ada lagi perasaan tanggungjawab tersemat di hatinya dan tidak lagi 
menghormati apa jenis undang-undang. Ketika itu keruntuhan akhlaknya tidak 
terbatas lagi. 

Saudara-saudara juga harus meneliti bahawa apabila seorang Islam yang 
percaya kepada Allah, kepada Rasul dan kepada al-Quran, kemudian ia 
melakukan perbualan yang ia tahu bahawa Allah menegah ia melakukan 
demikian dan Rasul pula mencacinya serta al-Quran telah mengharamkannya 
juga telah menjanjikan azab kepadanya pada hari kiamat, maka apa lagi sesudah 

ini yang boleh dikatakan bahawa ia menghormati nilai-nilai akhlak serta 
menyanjungnya? Tidak ada lagi yang boleh memaksanya supaya ia patuh 
kepada undang-undang yang dibuat oleh lembaga perundangan yang ia tidak 
bertuhan kepadanya? Dan manalah ia akan mengorbankan diri dan kepentingan 
dirinya demi maslahat bangsa dan tanahair yang ia fikir tidak mesti 
disembahnya? Dan oleh kerana ia telah biasa menceroboh kehormatan syariat 
Tuhan yang mulia dan perbuatan melanggar undang-undang itu telah menjadi 
tagehannya serta memberontak terhadap undang-undang yang suci di sisi 
akidahnya, maka perbuatan menentang undang-undang itu sudah menjadi 
kebiasaannya. Oleh itu tidaklah dapat diharapkan darinya lagi untuk mentaati 
sesuatu undang-undang pun dalam segala aspek hidup. Orang seperti ini tidak 
layak menjadi anggota dalam masyarakat yang bertamadun, apa lagi menjadi 
anggota dalam masyarakat Islam. 

Dosa m. erefoa yai/tg rn.eiA.yeb ar teebu.o(ayaai/t su.tA,o(al di tea LavigaiA, 
■peiM,uda (siam. 

Apabila manusia faham hakikat yang nyata ini serta tahu benar-benar 
sifat-sifatnya, maka mestilah ia menyedari betapa dahsyatnya kesalahan yang 
dilakukan oleh orang-orang yang menjadikan pemuda-pemuda kita di pusat- 
pusat pengajian tinggi itu sebagai orang-orang yang mewah lalu ditanamkan 
perasaan suka menari, bergembira, melucah dan mempermain-mainkan nilai- 
nilai ugama, di samping ditaburkannya pula kebudayaan sundal, disogokkan 
pula wanita-wanita jelita hingga mereka mati dalam pelukan wanita-wanita itu 
dan disebarkan pula penyakit menodai nilai-nilai akhlak Islam. Alangkah 
dahsyatnya pengkhianatan mereka! 

Oleh yang demikian wajiblah bagi pelajar kita menyedari akibat-akibat 
perbuatan ini. Sekiranya pihak-pihak yang berkuasa terjerumus ke lembah 
kesalahan ini kerana kejahilan dan kebodohan mereka, maka pelajar-pelajar 
wajiblah menjauhinya seberapa yang dapat. Dia samping itu mereka juga 
hendaklah membentuk satu pendapat dan kesedaran yang menyeluruh untuk 
menjauhkan mereka daripada menjadi mangsa kebudayaan sundal itu dan 
untuk menghapuskannya. 

Di sini kita harus bertanya sesama kita: Jika timbul di kalangan pelajar- 
pelajar sendiri perasaan ingin menentang kebudayaan tersebut, maka 
dimanakah lagi kekuatan yang dapat meluluskan tamadun tidak bertuhan dan 
kebudayaan kuning itu masuk ke pusat-pusat pengajian tinggi dengan cara 
paksa? 

Memang sudah tidak boleh dinafikan lagi bahawa sekiranya saudara- 
saudara sendiri sudah tidak suka menari misalnya, maka sudah tentulah tidak 
ada kuasa lagi yang dapat memaksa saudara-saudara untuk menari. 

Memanglah ada di sana galakan dan godaan syaitan yang menggalakkan 
manusia supaya melakukan perkara-perkara mungkar dan merosakkan adat- 
adat, nilai,perasaan dan kecenderungan mereka. Tapi apabila pelajar-pelajar 
sendiri menyedari bahawa kebudayaan sundal ini merupakan penyakit 
kronik yang akan meresap ke dalam diri mereka, maka sudah tentulah mereka 
boleh menjauhinya dan menentang gerakan cuba memasukkannya ke pusat- 
pusat pengajian tinggi. Saya ingin agar ada suatu usaha ditumpukan ke arah 
memupuk kesedaran di kalangan pelajar untuk menentang perkara-perkara 
mungkar tersebut. 

Inilah dua dari beberapa perkara yang bersangkut paut dengan pelajar- 
pelajar sendiri. Jika mereka amalkan kedua-duanya maka dapatlah mereka 
menghapuskan segala perkara mungkar yang bertaburan di pusat-pusat 
pengajian tinggi kita dan yang menyebabkan banyak berlaku kerosakan fikiran 
dan akhlak. 

Sementara itu biarlah saya kaji sekarang dengan ringkas kewajipan- 
kewajipan dan tanggungjawab kerajaan dalam bidang ini. 


Bahaya tersebarnya tehlai/rat dalam. m,asyarateat 

Sesungguhnya perkara pertama sekali yang harus difikirkan oleh kerajaan 
dengan cara mendalam ialah: Apakah sebab meluasnya perbuatan rasuah dan 
khianat, dan apakah dorongan-dorongan yang berada di belakangnya yang 
menyebabkan segala usaha untuk menghapuskannya sia-sia belaka? 

Gejala ini sedang menyelubungi umat Islam pada masa ini dan 
menjadikan segala peraturan perundangan tidak berfaedah belaka, kerana 
undang-undang yang diciptakan untuk memperbaiki kerosakan itu hampir- 
hampir dipersia-siakan oleh badan-badan pelaksanaan sendiri. Bahkan setiap 
kewajipan yang lahir dari pihak pencipta undang-undang itu sendiri yang 
membuka pintu baru bagi rasuah. 

Perkara ini tidaklah terhenti setakat ini saja, bahkan dengan restu rasuah 
inilah penyeludup-penyeludup akan membawa keluar negeri barang-barang 
berharga dan menjualkannya kepada seteru-seteru. Bahkan mereka juga 
menyeludupkan keluar barang-barang yang sangat diperlukan dalam negeri. 

Sebenarnya rasuah ini menguntungkan seteru-seteru kita. 

Saudara-saudara patut melangkah setapak lagi ke hadapan, kemudian 
hendaklah saudara-saudara berfikir: Orang-orang yang mengamalkan penipuan 
terhadap saudara sebangsanya untuk mendapatkan seratus rupiah umpamanya, 
ia tidak akan merasa berat untuk menjual rahsia negara kepada seteru-seteru 
apabila diupah dengan berpuluh-puluh ribu rupiah. 

Apabila penyakit khianat dan menjual maruah dilakukan oleh beribu-ribu 
orang dalam sesuatu negeri maka erti mereka bersedia pula mengorbankan 
ugama, akidah, amanah dan tanahair mereka demi kepentingan diri mereka 
sendiri. Pada ketika itu anak-anak negeri yang biasa melakukan kerosakan 
secara profesional akan menggunakan mereka itu tadi untuk mencapai tujuan- 
tujuan mereka. Begitu juga seteru-seteru akan menjadikan mereka alat yang 
boleh menurut telunjuk untuk memusnahkan kewujudan umat Islam. 


Pu.m,ca-pu.i/vca tersebarnya teMai/tat 

Saudara-saudara, fikirkanlah sejenak, apakah perkara yang menyebabkan 
berlakunya gejala yang tidak sihat ini? Adalah satu perkara yang nyata bahawa 
mereka yang melakukan gejala tidak sihat, seperti khianat, rasuah, menipu dan 
sebagainya itu ialah sekumpulan mereka yang terpelajar dari kalangan kita di 
negeri kita sendiri. Mereka itu orang-orang yang berkuasa dalam kerajaan. 
Mereka bukanlah orang-orang kampung yang buta huruf. 

Mereka itu juga adalah keluaran dari pusat-pusat pengajian tinggi kita 
yang ada sekarang. Ini menunjukkan adanya kepincangan dalam sistem 
pelajaran kita, kerana ia menghasilkan sebilangan besar orang yang terkena 
penyakit khianat dan rasuah. 

Apabila kita amati sistem pelajaran ini dapatlah kita mengetahui bahawa 
kelemahan asasinya adalah disebabkan oleh asas-asas akidah, tamadun dan 
akhlak kita yang sepatutnya berdiri tegak secara berkekalan, tetapi sebaliknya ia 
lemah. Di sekelilingnya terdapat nilai-nilai yang mengelirukan dan galakan- 
galakan supaya orang ramai mengingkari akidah-akidah ini. Hanya sebilangan 
yang sedikit saja yang melalui sistem ini dikatakan terselamat tanpa bergoyang 
keimanan di hati mereka. 

Apa yang memaksa kita berfikir sesudah apa yang saya katakan itu ialah 
apabila akidah sebilangan besar kaum terpelajar menjadi lemah maka apakah 
lagi yang ada pada kita untuk menjadikan mereka itu pendokong prinsip-prinsip 
dan nilai akhlak? 

Orang-orang yang tidak takut kepada Allah dan tidak gerun kepada azab 
hari kiamat, tidak ada apa-apa lagi yang boleh menghalangnya daripada 
menjadi pengkhianat, pembohong dan mempermudahkan tanggungjawab. 

Orang yang tidak percaya kepada kekuasaan yang lebih tinggi selain dari 
diri dan kepentingan sendiri, bagaimanakah saudara-saudara dapat meyakinkan 
hatinya supaya ia dapat mengorbankan kepentingan dirinya sendiri demi 
sesuatu kemuliaan? , kerana untuk sanggup berkorban dengan jiwa dan harta itu 
adalah sebahagian dari tunduk kepada kuasa yang tertinggi. 

Bagi orang-orang Islam tidak ada tempat yang mesti dipatuhi melainkan 
kepada Allah, Rasulnya dan ugamanya. Apabila kita lemahkan perasaan patuh 
ini di hati manusia maka akan tumbuhlah perasaan mementingkan diri dan 
tidak akan ada lagi perasaan mahu mengorbankan sesuatu yang berharga dan 
mulia selain daripada untuk mencapai tujuan-tujuan peribadi mereka. 


KtfeuataiA, ptmsi-p i s>lavu dalavu men^erbaikl uvua t 

Dengan hanya menyematkan sifat patuh tadi ke dalam hati mereka maka 
bolehlah saudara-saudara menjadikan mereka golongan orang yang 
melaksanakan keadilan, kebenaran dan menjadikan mereka menjauhi segala 
kerja yang haram di dunia dengan dorongan takwa kepada Allah dan dengan 
perasaan bertanggungjawab di hadapan Allah pada hari kiamat kelak, juga 
menjadikan mereka golongan yang senang hati dalam memberikan segala 
pengorbanan yang mulia dengan dorongan patuh kepada Allah, Rasul dan 
ugamanya. 

Sesungguhnya orang-orang bukan Islam itu mempunyai nilai-nilai yang 
berbeza dan tempat patuh yang berlainan yang dijadikan asas akhlak mereka. 
Jadi, misalnya jika saudara-saudara mahu menanamkan perasaan kasih kepada 
punca-punca patuh kepada yang lain daripada Allah, Rasul dan ugamanya di 
kalangan umat Islam, maka saudara-saudara memerlukan masa selama lima 
puluh tahun untuk menjayakan proses ini, iaitu untuk menukarkan umat Islam 
itu kepada yang bukan Islam. Dan saudara-saudara juga perlu kepada lima 
puluh tahun yang lain lagi jika saudara-saudara mahu menjadikan mereka satu 
bangsa barat yang sempurna. Sebelum tempoh ini, saudara-saudara tidak 
berupaya menanamkan di kalangan mereka akhlak kebangsaan yang saudara- 
saudara dapati dan gemari pada bangsa-bangsa barat. 

Tetapi jika saudara-saudara mahu menegakkan pembentukan umat Islam 
ini di atas nilai-nilai akhlak Islam, maka saudara-saudara boleh memulakan 
untuk itu dari sekarang juga dan saudara-saudara akan berjaya dalam tempoh 
beberapa tahun saja, kerana akidah-akidah Islam yang tersimpul pada tauhid 
kerasulan dan percaya kepada hari akhirat itu telah pun diwarisi dari ibubapa 
mereka dan akidah-akidah pula telah menjadi darah daging dalam suasana 
sekeliling masyarakat Islam dan tradisi kebangsaan orang-orang Islam. 

Benih-benih akidah yang telah berakar umbi di bumi Islam sejak beberapa 
lama ini jika saudara-saudara siram dengan sedikit air pun nescaya akan tumbuh 
subur dan berbuah. 

Sesungguhnya penjajah, sekali-kali tidak pernah mengambil berat tentang 
tamadun dan akhlak umat islam, bahkan mereka menganggap bahawa keadaan 
umat Islam yang ikhlas kepada Islam serta bersifat dengan akhlak Islam itu akan 
melahirkan bahaya kepada mereka. Oleh sebab itulah mereka telah 

mempraktikkan di negeri-negeri Islam yang dijajahinya sistem pelajaran dan 
pendidikan yang mempunyai keistimewaan menggoncangkan tapak iman di 
hati-hati kita. 

Sistem itu juga mempunyai keistimewaan bagi menimbulkan kekaburan 
di sekitar akidah Islam, memperkecilkan tamadun dan menghina-hinakannya di 
hadapan mata kita. Perasaan tamak politik penjajahlah yang memaksa mereka 
memesongkan kita dari ugama Islam dengan sesungguh hati. Tetapi jika kita 
amalkan sistem pelajaran dan pendidikan penjajah sesudah kita bebas dari 
belenggu pengabdiannya dan sesudah kita sanggup berdikari, maka itu bererti 
kita bersungguh-sungguh mahu membunuh diri. 


uru.-0u.ru. U)fli/v0 dt&urigai m.erbahaya kepada Isi awi 

Di pusat-pusat pengajian tinggi kita, terdapat sekumpulan guru-guru 
yang menabur benih-benih kekeliruan mengenai Islam di kalangan pelajar. 
Mereka sentiasa berusaha menerangkan kepada pelajar-pelajar bahawa ugama 
Islam itu tidak mempunyai tamadun, tidak mempunyai kemajuan, tidak 
mempunyai dasar-dasar politik dan ekonomi. Kalau pun ada, maka itu tidak 
sesuai lagi dengan tuntutan masa sekarang. Mereka berkata bahawa undang- 
undang Islam itu sudah lapuk dan tidak sesuai lagi dengan zaman kemajuan 
sekarang. 

Orang-orang Islam menurut mereka tidak pernah mencatit peristiwa 
kepahlawanan dalam lembaran sejarah. Pahlawan-pahlawan yang kita dengar 
selama ini adalah dari orang-orang yang bukan Islam. Jaguh-jaguh segala ilmu 
pengetahuan dan bermacam-macam kesenian dan sastera, juga pereka-pereka 
alat sains moden semuanya dari orang-orang yang bukan Islam. 

Di sini sukalah saya berkata dengan terus terang bahawa guru-guru yang 
mengajar pelajaran-pelajaran seperti ini kepada pemuda-pemuda kita dan 
menuangkan fikiran-fikiran sempurna ini, mereka itu adalah pengkhianat 
bahkan mereka itulah pengkhianat dan seteru yang paling buruk kepada negeri- 
negeri Islam, kerana merekalah yang menghapuskan tamadun Islam atau 
dengan lain perkataan merekalah yang berusaha untuk menghancurkan negeri. 

Alangkah buruknya nasib bangsa yang generasinya dididik oleh 
pengkhianat-pengkhianat seperti ini. Dan perkara yang lebih membahayakan hal 
ini, terdapat beberapa jabatan di pusat-pusat pengajian tinggi di setengah- 
setengah negeri Islam dikendalikan oleh mahaguru-mahaguru bangsa Amerika 
dan pakar-pakar pengajian timur. Paling malang lagi mereka ini mengendali 
jabatan-jabatan pendidikan dan ilmu kemasyarakatan. Mereka itu tidak silu-silu 
mencurahkan tenaga mereka untuk merosakkan generasi kita dalam hal-hal 
yang berkaitan dengan pendidikan dan kemasyarakatan. Tidakkah ini 
membunuh diri namanya? 

KenVonn sistem-sistem pelajarciiA, 

Kerajaan kita juga harus memikirkan: Bagaimanakah cara kita boleh 
menghapuskan keaiban yang terdapat dalam sistem pelajaran dan pendidikan 
kita? Ada pun pengetahuan-pengetahuan dan kesenian yang diajar di negeri- 
negeri Islam sebenarnya tidaklah ada cacatnya. Apa yang merosakkannya ialah 
orang-orang yang mengendalinya itu tidak beriman dengan Allah dan Rasulnya. 

Oleh sebab itulah mereka menciptanya dengan cara yang dengan 
sendirinya menimbulkan di kalangan pelajar-pelajar perasaan tidak percaya 
kepada alam semesta dan apa yang ada di dalamnya ini tumbuh. Dengan itu 
pelajar-pelajar akan memikirkan bahawa alam ini terjadi dengan sendirinya 
tanpa kehendak pihak yang mentadbirkannya, berjalan tanpa dikuasai oleh 
sesiapa dan di sana tiada Tuhan yang menjadikannya, menguruskannya dan 
mengatur perjalanannya. 

Begitu juga tanggapan yang menjadi asas pengetahuan ini ialah: Bahawa 
manusia itulah tuan dan pengarah kepada dirinya, la tidak lagi memerlukan 
Tuhan untuk memberi petunjuk kepadanya, bahkan pertunjuk dari Tuhan itu 
dianggapnya tidak ada. Kedua-dua tanggapan inilah yang mencabut tamadun 
Islam dari akar umbinya. 

Maka berkewajipanlah kita mengubah aliran ini dalam mencipta setiap 
pengetahuan secara aliran baru yang berasaskan iman kepada Allah. Tidaklah 
dapat dipertikaikan lagi bahawa kita semua wajib melibatkan diri untuk 
mengkaji segala pengetahuan, seperti falsafah dan ilmu kemasyarakatan. Kita 
juga harus melibatkan diri untuk mengkaji setiap cabang pengetahuan serta 
mengambil faedah dari maklumat-maklumat yang telah dihasilkan oleh manusia 
dalam peringkat-peringkat sejarah. 

Tetapi sekiranya kita mahu hidup kekal sebagai orang Islam maka 
wajiblah kita mempelajari pengetahuan-pengetahuan ini dengan syarat sesudah 
pengetahuan itu diislamkan. Tidak syak lagi bahawa pengetahuan ini dalam 
bentuknya yang ada sekarang ini akan mengkafirkan kita, samada kita mahu 
atau tidak. Inilah masalah pokok bagi sistem pelajaran kita sekarang. Sekiranya 
ia lekas difahami dan diubati maka akan hampirlah kita kepada kebajikan dan 
kebahagian. 

Ramai orang hairan dan dukacita apabila mendengar pendapat ini. 
Mereka berkata: Adakah ilmu pengetahuan praktikal (yang memerlukan ujian 
dalam bilik makmal) itu mempunyai hubungan dengan ugama Islam. Mereka 
bersuara demikian sekalipun mereka telah menyaksikan dengan mata kepala 
mereka sendiri apa yang telah berlaku di Rusia yang menyeru kepada konsep 
sovit bagi ilmu pengetahuan praktikal. 

Dengan nama Allah, katakanlah kepada saya wahai saudara-saudara 
sekalian: Jika ilmu pengetahuan praktikal itu tidak ada kaitannya dengan ugama 
Islam, maka adakah ianya pula mempunyai kaitan dengan Marxsism?. 

Mana-mana anggota masyarakat komunis tidak mahu mempelajari ilmu 
pengetahuan, falsafah, sejarah dan ekonomi yang bercorak borjois, tetapi orang- 
orang itu mempelajari ilmu-ilmu pengetahuan tersebut yang sudah dicelup 
dengan fahaman Marx dengan tujuan akan lahirlah dengan banyaknya ulama- 
ulama dan pakar-pakar sosialis. 

Masyarakal sosialis tidak akan kekal tegak atas dasar-dasarnya sekiranya 
pelajaran yang dicipta mengikut acuan borjois dibenarkan diajar dalam 
pengetahuan masyarakat mereka. Bahkan sudah menjadi kebiasaan bahawa 
setiap orang yang mempunyai tamadun dan cara hidup yang tertentu tidak rela 
anak-anak mereka dididik dengan ilmu pengetahuan dan kesenian yang dicipta 
oleh orang-orang yang menentang tamadun dan cara hidupnya yang tersendiri. 
Kerana ini ertinya, akan menghapuskan identitinya serta meresapkannya ke 
dalam bentuk yang lain. 

ilmu. "peiA,0etahu.aiA,prafetlfeal vutvuy>u\A,\^al dua aspefe 

Untuk mengatakan bahawa ilmu pengetahuan praktikal itu bersifat antara 
bangsa tidak memihak kepada mana-mana ugama, maka ini adalah satu 
kesalahan yang besar dan kejahilan yang tiada berkesudahan. Sesungguhnya 
ilmu pengetahuan tersebut mempunyai dua aspek: Aspek pertama, merupakan 
hakikat-hakikat dan undang tabie yang diketahui oleh manusia setelah ia 
melalui beberapa percubaan, ujian dan renungan. Aspek ini tidak syak lagi 
berbentuk antarabangsa. 

Ada pun aspek yang kedua adalah merupakan bentuk pemikiran yang 
mencipta atau merakamkan hakikat-hakikat dan maklumat tersebut, kemudian 
diletakkan diatas asas teori tertentu. Terjumlah juga ke dalam aspek kedua ini 
ialah bahasa yang dipilih oleh pemikiran tadi untuk dijadikan alat takbir bagi 
teori-teori tadi. Aspek ini tidaklah sesuatu yang bersifat antarabangsa. Bahkan 
setiap penyeru kepada berbagai-bagai tamadun di dunia ini mempunyai cara- 
cara yang tersendiri, ini adalah perkara biasa. Dan apabila kita menyeru untuk 
melakukan perubahan dalam ilmu pengetahuan praktikal maka yang kita 
maksudkan ialah aspek kedua tadi dan bukanlah aspek yang pertama. 

Saya misalkan kepada saudara-saudara semua. Telah menjadi kenyataan 
ilmiah bahawa sesuatu benda yang ada di dunia ini apabila ia sejuk maka ia 
mengecut kecuali air, kerana apabila air membeku ia memanjang dan apabila ia 
menjadi salji maka ia ringan. Dengan sebab itulah salji itu timbul di permukaan 
air. Ini adalah perkara yang diakui oleh kenyataan ilmiah dan percubaan 
eksperimen. 

Berhadapan dengan hakikat ini, ada dua pendapat; 

Pertamanya mengatakan bahawa gejala ini sudah sememangnya menjadi 
sifat dan hakikat air itu. Pendapat kedua pula mengatakan bahawa Allah telah 
mengurniakan air dengan sifat itu dengan kemurahan nikmat dan 
ketuhanannya yang sempura, supaya benda-benda yang ada di lopak-lopak dan 
di sungai-sungai dapat hidup. Sekiranya makhluk itu tidak diberi sifat-sifat 
sedemikian tadi, nescaya apabila air itu membeku maka jatuhlah ia ke bawah 
dan akhirnya lopak-lopak, sungai-sungai dan laut akan bertukar menjadi batu 
yang tiada didiami oleh makhluk yang hidup. 

Fikirkanlah wahai saudara-saudara: Satu hakikat ditafsirkan oleh dua 
orang dengan dua cara tafsiran yang berlainan mengikut dua pendapat yang 
berlainan juga: Kedua-dua cara pentafsiran ini meninggalkan dua kesan yang 
berbeza dalam fikiran pembaca dan pelajar. Satunya membayangkan hakikat 
yang berlaku dan pada waktu yang sama ianya meninggalkan kesan akidah 
mentauhidkan Allah, hikmat dan ketuhanannya di dalam fikiran pelajar-pelajar. 

Pentafsiran yang satu lagi membayangkan hakikat yang berlaku, tetapi 
dengan tafsiran ini orang perseorangan tidak dapat membayangkan konsep 
ketuhanan. Lebih jauh dari itu tafsiran ini juga membayangkan satu pendapat 
yang berbunyi: Sesungguhnya segala yang berlaku diatas dunia ini adalah 
berlaku dengan sendirinya tanpa campurtangan dari hikmat pencipta yang 
maha bijak dan ketuhanan Tuhan yang maha berkuasa. 

Dan contoh tersebut itu hendaklah disedari bahawa salah satu dari dua 
cara mengajar ilmu-ilmu pengetahuan praktikal akan menghasilkan ulama- 
ulama kebendaan dan cara yang kedua pula akan menghasilkan ulama-ulama 
Islam. 

Sebenarnya semua bahagian ilmu pengetahuan praktikal itu boleh 
menguatkan keimanan kepada Allah dalam hati manusia. Sebagai contoh, 
ambillah bahagian-bahagian ilmu tersebut, seperti fizik, kimia, phisiologi, bedah, 
biologi dan falak, maka saudara-saudara akan dapati ilmu-ilmu tersebut 
membentangkan hakikat-hakikat yang mengkagumkan dan mampu untuk 
menjadikan manusia itu benar-benar beriman dengan Allah. Tiada suatu yang 
lebih mampu menyuruh beriman dengan Allah selain daripada melalui hakikat- 
hakikat ilmu pengetahuan. 

Inilah tanda-tanda atau bukti yang terang benderang yang selalu 
diisyaratkan oleh al-Quran dari masa ke semasa. Tetapi oleh kerana ulama kafir 
merakamkan hakikat-hakikat ini menurut pandangan mereka maka sebab itulah 
perkara ini menjadi tunggang balik. Sepatutnya ia menanamkan akidah tauhid 
kepada pelajar-pelajar, tapi ia telah bertukar kepada kebendaan dan 
mengingkari wujudnya Allah Taala di samping mentertawa dan mengejek- 
ngejekkan tanggapan yang mengatakan adanya Tuhan. 

Saya mahu kerajaan-kerajaan Islam menyedari perbezaan antara dua 
aspek ini dan cuba menyelami rahsia persoalan ini. Kita tidak akan dikira 
sebagai orang-orang yang beriman dengan Allah dan Rasulnya sedangkan di 
pusat pengajian tinggi kita diajarkan ilmu yang mengingkari Allah, ilmu-ilmu 
kemasyarakatan yang kufur kepada pencipta yang maha agung dan falsafah 
yang enggan mengakui adanya Tuhan. 

Sekiranya kita mahu kepada kehidupan bercorak Islam maka hendaklah 
kita segera menubuhkan satu badan yang bertugas mengubah kembali susunan 
struktur ilmu pengetahuan dan kesenian yang ada sekarang, menyusun buku- 
buku baru yang sistematik diterangkan di dalamnya ilmu pengetahuan dan 
sastra-sastra mengikut konsep Islam. Selagi kerja-kerja ini tidak selesai maka 
ugama dan akidah kita terancam dalam negeri-negeri kita sebagai negeri-negeri 
Islam. 


KewfljtpftiA, teerajflai/t dalav\A.y>t\hdtdVtzaiA> wiora l 

Perkara kedua yang wajib saya beri ingatan kepada kerajaan ialah 
pentingnya mengambil berat tentang pendidikan moral atau akhlak. 
Sesungguhnya pendidikan ini sekalipun ianya diperlukan oleh badan pengajian 
tapi badan-badan yang menyediakan pegawai-pegawai kerajaanlah yang paling 
berhajat kepadanya, samada badan-badan itu khusus melatih tentera, anggota 
polis atau pegawai awam. 

Adalah wajib diajarkan di institusi ini akhlak-akhlak dan kebudayaan 
Islam sebagai mata pelajaran wajib. Fikiran pelajar-pelajarnya hendaklah penuh 
dengan akidah-akidah Islam. Mereka hendaklah dididik dengan cara mematuhi 
hukum-hukum Islam. Segala unsur yang berbentuk fasik yang boleh 
mempermain-mainkan ugama di institusi ini hendaklah ditutup rapat-rapat. 
Inilah di antara perkara perkara yang boleh menegakkan negara dan 
menguatkan kewujudannya. 

Kita sekarang hanya melatih seorang anggota polis dan kita menyangka 
apabila ia bernama Abdullah atau Abdul Rahman misalnya maka mestilah ia 
berugama Islam. Kita hanya melatihnya dari segi yang diperlukannya untuk 
menunaikan tugasnya sebagai seorang anggota polis. Kita langsung tidak 
merasa perlu untuk menjadikannya seorang polis yang Islam yang teguh 
imannya. Ini memberikan gambaran bahawa sistem latihan kita tidak berbeza 
dengan sistem latihan polis lain di dunia, bahkan sistem kita itu bulat-bulat 
tiruan dari sistem lain tadi. 

Sistem ini akan mengakibatkan bahawa anggota polis itu akan tamat dari 
pusat latihan tanpa menghiasi dirinya dengan akhlak-akhlak Islam. Hanya 
sekadar yang boleh menjadikannya seorang yang layak menunaikan tugas-tugas 
penjaga keamanan, melainkan beberapa orang yang Tuhan kasihi saja yang 

mempunyai akhlak Islam. Tetapi ini bukanlah hasil cara latihan kita, bahkan ia 
telah sedia berakhlak demikian atau pun ia dapati dari punca yang lain. 

Oleh yang demikian tak usahlah saudara-saudara mengeluh jika ada di 
antara anggota polis kita yang terkena penyakit rasuah dan segala macam rupa 
jenayah dan skandal berlaku di bawah jagaan mereka serta merebaknya 
penyeludupan di bawah kawalan mereka, kerana saudara-saudara tidak pernah 
berusaha sedikitpun untuk menghiasi mereka dengan akhlak Islam yang mulia. 


Pentingnya -pendidikan \ztttrJctraa\A, di sam.ptiA.0 dasar-dasar 
\sla\M. 


Perkara yang berhubung dengan pendidikan corak ini di negeri-negeri 
Islam, jika saudara-saudara lihat sebilangan pejuang di tengah-tengah 
perjuangan mereka ini bersemarak dengan sifat kepahlawanan, semangatnya 
berkubar-kubar untuk berjihad, cinta kepada mati syahid kerana Allah dan 
persediaan yang bersungguh-sungguh dan menghairankan, semuanya ini 
bukanlah hasil dari pendidikan di pusat-pusat latihan mereka, tetapi 
sebenarnya berpunca dari asuhan ibu yang muslim yang telah menyematkan di 
hati pejuang-pejuang gagah itu nama Allah dan Rasulnya sejak pejuang-pejuang 
itu masih kecil lagi, ataupun berpunca dan masyarakat Islam yang masih lagi 
mempunyai warisan mulia yang meniupkan ke hati pejuang-pejuang itu 
makrifat kepadaTuhan, Rasulnya, perjuangan yang mulia, mati syahid kerana 
Allah dan menaburkan nilai-nilai keislaman ke dalam fikiran mereka yang 
kesemuanya ini tidak ada dalam sistem latihan kita sekarang. 

Tetapi, jika kita teruskan usaha-usaha kita untuk merosakkan masyarakat 
Islam, maka sampai bilakah kekalnya kesan-kesan makrifat Islam yang mulia 
itu? Tidak syak lagi habuan generasi akan datang akan lebih berkurangan lagi. 
Ini ialah kerana gadis-gadis yang akan keluar dari pusat-pusat pengajian tinggi 
kita pada hari ini tidak dapat kita harapkan lagi untuk mendidik generasi akan 
datang dengan makrifat-makrifat ini serta nilai-nilai keislaman melainkan 
sebilangan kecil saja. 

Ini disebabkan makrifat-makrifat dan nilai tersebut tidak akan tertanam di 
hati seseorang melainkan jika ia sentiasa melihat ibunya sembahyang, puasa dan 
membaca al-Quran dan sesiapa yang mendengar salah satu darinya maka ia 
akan teringatlah kepada Allah dan Rasulnya. 

Ada pun ibu-ibu pada masa akan datang mereka tidak pernah menyebut 
melainkan nama-nama artis, penari, penyanyi, memberi komentar filem-filem 
baru, berbual-bual berkenaan hiburan dan permainan. Amatlah jarang salah 
seorang dari mereka itu melembutkan lidahnya dengan menyebut nama Allah 
dan Rasulnya. 

Dengan keadaan begini bolehkah diharap dari mereka yang terdidik 
dengan cara ini untuk berjuang kerana Allah dan Rasulnya, sanggup pula mati 
kerana kedua-duanya dan mempunyai perasaan ingin berjihad yang ada pada 
setengah-setengah pemuda kita zaman sekarang yang telah memberangsangkan 
mereka dari masa ke masa untuk mencatit sejarah kepahlawanan dan 
pengorbanan yang gemilang. 

Sesungguhnya apabila kita ingin menyediakan pemuda-pemuda yang 
sanggup menggadai nyawa dan harla kerana Islam, sanggup mati, senyum 
mempertahankan negeri Islam, sanggup mempertahankan peraturan hidup 
Islam maka tidak ada jalan lain selain dari memikirkan untuk mendidik mereka 
dengan pendidikan yang mengukuhkan iman di hati mereka dan menanamkan 
akidah dan akhlak untuk memberanikan mereka melakukan pengorbanan yang 
besar terhadap Allah mengikut tanggapan orang-orang Islam. Kesemuanya ini 
hendaklah diberikan dalam bentuk yang paling tinggi mutunya di samping 
latihan ketenteraan yang bermutu. 

Inilah alat penangkis tunggal yang boleh melindungi kita dari musuh 
yang berganda-ganda lebih kuat dari kita, dan inilah kubu kuat yang melindungi 
kita dan membolehkan kita hidup mulia dalam dunia yang penuh dengan 
seteru-seteru yang sentiasa merancang untuk menghapuskan kita dari alam 
nyata ini. Muga-muga Allah tidak perkenankan usaha mereka. 

Di akhirnya kita pohonkan doa kepada Allah Tuhan semesta 'alam. 

